2019 m. FIDE moterų kandidačių turnyras

2019 m. FIDE moterų kandidačių turnyras – finalinis atrankos turnyras, kuris išaiškino šachmatininkę, 2020 metais žaisiančią mačą su moterų pasaulio šachmatų čempione. Turnyras vyko 2019 m. gegužės 29 – birželio 19 d. Kazanėje. 

Nugalėjo Rusijos didmeistrė Aleksandra Goriačkina, surinkusi 9,5 taško iš 14 galimų. Ji iškovojo teisę dėl pasaulio čempionės vardo 2020 m. žaisti mačą su pasaulio čempione kiniete Džju Vendžjin.

FIDE, nusprendusi atsisakyti atkrentamųjų mačų naudojimo moterų pasaulio čempionatuose,  paruošė 2020 m. moterų pasaulio šachmatų čempionato  pakeitimus. Numatyta jų įgyvendinimo tvarka:
 2019 m. pirmajame pusmetyje rengiamas moterų kandidačių turnyras, jo nugalėtoja žaidžia mačą su pasaulio čempione. 
 pasaulio moterų čempionato mačas tarp pasaulio čempionės ir kandidačių turnyro nugalėtojos rengiamas 2019 m. pabaigoje.

Kandidačių turnyrų istorija

Kandidačių turnyrai nėra visai naujas dalykas moterų pasaulio šachmatų čempionatų istorijoje: jie buvo rengiami ir anksčiau.
 Pirmasis kandidačių turnyras vyko 1952 m. Maskvoje, kurį  laimėjo SSRS šachmatininkė Jelizaveta Bykova (+11-1=5), iškovojusi teisę žaisti mačą dėl pasaulio čempionės vardo su tuometine čempione Liudmila Rudenko. 
 
Iš eilės buvo sužaisti šeši kandidačių turnyrai, kol  nuo 1971 m.  buvo įvesti kandidačių mačai, kurie buvo naudoti penkis moterų pasaulio čempionatų ciklus. Tačiau nuo 1986 m. vėl grįžtama prie turnyrų. 

Jie buvo žaidžiami šešis čempionato ciklus (iki 1997 m.), o nuo 2000 m., įvedus atkrentamųjų mąčų moterų pasaulio šachmatų čempionatus, kandidačių turnyrai nevyko. 

Ir nors 2011 m. mačai tarp pasaulio čempionės ir pretendentės dalinai buvo gražinti, kandidačių turnyrai iki 2019 m. nebebuvo rengiami: juos pakeitė moterų didžiojo prizo turnyrai, kurių nugalėtoja įgydavo teisę žaisti mačą su pasaulio čempione.

Nuostatai

Dalyvių atranka 
Kandidačių turnyre dalyvavo aštuonios žaidėjos, kurios į jį pateko laikantis pirmumo eilės taisyklių:

1. Trys dalyvės pasiekusios 2018 m. pasaulio moterų šachmatų čempionato pusfinalį, išskyrus 2018 m. pasaulio čempionato nugalėtoją Džju Vendžjin, kuri be atrankos žaidžia  2020 m. pasaulio čempionato mačą

2. Keturios žaidėjos pagal  vidutinį 12-kos standartinių FIDE reitingų sąrašų apskaičiuotą nuo 2018 m. sausio 1 d. iki 2018 gruodžio 1 d. 

Jei reitingai būtų buvę vienodi, jie turėtų būti apskaičiuoti dviejų ženklų po kablelio tikslumu. Jei vis dar būtų buvę lygu, lemtų kiek per 2018 m. dvylika mėnesių žaidėjos yra sužaidusios reitinguotų partijų. Patenka  žaidėja, turinti didesnį tokių partijų skaičių. 

Tuo atveju, kai žaidėja negali, ar atsisako dalyvauti kandidačių turnyre, keitimui parenkama  pagal aukštesnį reitingą iš 2018 m. vidutinio reitingo sąrašo.

Turnyro formatas 
Turnyre 8 žaidėjos žaidžia po dvi partijas ratų sistemos turnyrą (14 ratų). Jei būtų  iš vienos šalies šachmatų federacijos dvi dalyvės,  jos tarpusavyje turėtų žaisti 1 ir 8 ratuose. Jei tokių daugiau (pav, 4), jos tarpusavyje  turėtų žaisti 1, 2, 3 ir 8, 9, 10 ratuose.

Laiko kontrolė 
Kiekvienai dalyvei skiriama laiko: 90 min. pirmiesiems 40 ėjimų, tolesniam žaidimui - 30 min iki partijos pabaigos. Nuo 1-o ėjimo žaidėjai, padariusiai ėjimą, pridedama  30 sek.

Kandidačių turnyro nugalėtojos nustatymas 
Žaidėja, surinkusi daugiausia taškų (už pergalę – 1 taškas už lygiąsias – ½ , už pralaimėjimą – 0 taškų) tampa pretendente žaisti mačą su pasaulio šachmatų čempione. 

Kai yra dvi, ar daugiau žaidėjų, pretenduojančių į pirmąją vietą surenka po lygiai taškų, nugalėtojos nustatymui naudojami šie papildomi rodikliai:
 tarpusavio susitikimo rezultatai (laimėjusi tarpusavio susitikimą tampa nugalėtoja), jei lygu, tai lemia:
 pergalių skaičius turnyre, 
 jei vis dar lygu - tai Soneborno – Bergerio koeficientas,
 jei vis dar lygu, tai rengiamos papildomos varžybos. Traukiami burtai dėl figūrų spalvų ir žaidžiamos dvi partijos, po 25 min, pridedant po kiekvieno ėjimo po 10 sek.,
 jei pabaigus dvi šias partijas vis dar lygu, traukiami burtai ir žaidžiamos dvi žaibo partijos po 5 min. plius po kiekvieno ėjimo 3 sek. 
 jei ir po  dviejų žaibo partijų – lygu, tai dar kartą, bet ne daugiau kaip du kartus, žaidžiami mačai po dvi žaibo partijas.

Jei ir vėl mačas baigiasi lygiosiomis, tai žaidžiama lemiama žaibo partija (Amargedonas). Traukiami burtai ir žaidėja, kuri laimėjo burtų traukimą, gali rinktis figūrų spalvą. 

Baltieji žaidimui gauna – 5 min, juodieji – 4 min, be to, po 60 ėjimo, po kiekvieno ėjimo, abiem žaidėjams pridedama po 3 sek. Jei partija baigiasi lygiosiomis, mačo nugalėtoju skelbiami juodieji.

Jei vienodai taškų buvo surinkusios trys žaidėjos, lemiamos žaibo partijos taip pat žaidžiamos. Sudaromas sąrašas, kuriame žaidėjos užima vietas, pradedant aukščiausiu vidutiniu reitingu. Pradžioje tarpusavyje žaidžia antrą ir trečią reitingą turinčios dalyvės. Po to, nugalėtoja susitinka su aukštesnį reitingą turinčia pretendente. Pralaimėjusiai varžovei atitenka trečioji vieta.

Paskutinės lemiamos žaibo partijos nugalėtoja galutinėje lentelėje užima pirmą vietą vietą, o jos varžovė antrą. Analogiška tvarka galioja ir esant daugiau pretendenčių į 1-ąją vietą.

Atrinktos  dalyvės 
Dalyvės: Katerina Lagno (Rusija), Marija Muzyčiuk (Ukraina) ir Aleksandra Kosteniuk (Rusija) buvo pakviestos, kaip 2018 m. moterų atkrentamųjų mačų pasaulio čempionato pusfinalio dalyvės.  

Ana Muzyčiuk (Ukraina), Valentina Gunina (Rusija). Tan Džunji (Kinija), Nana Dzagnidzė (Sakartvelas), pateko pagal reitingą. Aleksandra Goriačkina (Rusija) žaidė vietoj atsisakiusios kvietimo Hou Ifan (Kinija).

Galutiniai rezultatai 
2019 m. šachmatų čempionato FIDE kandidačių turnyras.

Pastaba. Rp - žaidimo metu turnyre demonstruotas reitingas.

Šaltiniai

Išorinės nuorodos 

Paskelbta apie pasaulio čempionato moterų kandidačių turnyrą]
2019 m. Kandidačių turnyro 12-as ratas

Kandidatų atrankos varžybos